वन डाइरेक्सन
वन डाइरेक्सन वा छोटकरीमा वन डि, एक अङ्ग्रेजी-आयरल्यान्डेली युवा साङ्गीतिक समूह हो। समूहको गठन सन् २०१० मा, इङ्ल्यान्डको लन्डनमा भएको थियो। यस साङ्गीतिक समूहमा नाइअल होरन, लियाम पेन, लुई टम्लिन्सन, ह्यारी स्टाइल्स र जेन मलिक थिए भने जेन मलिकले सन् २०१५ मा, समूहबाट छुट्टिएका थिए। समूहका पाचैँ सदस्यहरूले एकल गायकको रूपमा सन् २०१० मा, सातौँ संस्करणको बेलायती वास्तविक दूरदर्शन गायन प्रतियोगिता "द एक्स फ्याटर"मा सहभागी भएका थिए भने उनीहरूलाई एउटै समूहमा राखिएको थियो र यसको गठन भएको थियो। उक्त प्रतियोगितामा तेस्रो स्थान हासिल गरेपछि उनीहरूको चर्चा चुलिएको थियो र समूहले उक्त कार्यक्रमका निर्णायक साइमन कावलको रेकर्ड लेबल साइको सङ्गीतसँग रेकर्डिङ सम्झौतामा हस्ताक्षर गरेका थिए। वन डाइरेक्सनले कार्यकाल भरिमा अप अल नाइट (सन् २०११), टेक मि होम (सन् २०१२), मिड्नाइड मेमोरिज (सन् २०१३), फोर (सन् २०१४) र मेड इन द एएम (सन् २०१५) गरी ५ वटा गिती सङ्गालो जारी गरेका थिए। समूहका सबै गिती सङ्गालोहरू सफल भएका थिए भने यसले समग्रमा "ह्वाट मेक्स यु ब्युटिफुल", "लिभ ह्वाइल वि वेर योङ", "बेस्ट सङ् एभर", "स्टोरी अफ माई लाइफ", र "ड्र्याग मि डाउन" लगायतका अति लोकप्रिय गीतहरू उत्पादन गरेको थियो।

समूहले हालसम्म गरी लगभग २०० वटा जति पुरस्कारहरू प्राप्त गरिसकेको छ जसमा ७ पटक ब्रिट पुरस्कार, ४ पटक एमटिभी श्रव्य दृश्य पुरस्कार, ६ पटक बिलबोर्ड सङ्गीत पुरस्कार, ७ पटक अमेरिकी सङ्गीत पुरस्कार र २८ वटा टिन च्वाइस पुरस्कार समावेश छ। समूहले गीत तथा प्रस्तुतिहरूको प्रबर्द्धनका लागि ४ वटा विश्व भ्रमण गरिसकेको छ। सन् २०१३ मा, फोर्ब्सका अनुसार, समूहले अनुमानित ७ करोड ५० लाख अमेरिकी डलर आर्जन गरेको थियो जसले गर्दा समूह ३० वर्षदो मुनिको दोस्रो सर्वाधिक आर्जन गर्ने साङ्गीतिक समूह बनेको थियो। समूह सन् २०१३ को जारी गिती सङ्गालो तथा गीतहरू सर्वाधिक बिक्री गराउन सफल भएको थियो। अन्तर्राष्ट्रिय ध्वन्यात्मक उद्योग सङ्घले समूहलाई सन् २०१३ को विश्वव्यापी वर्ष कलाकारको रूपमा नामकरण गरेको थियो। फोर्ब्सले समूहलाई सन् २०१५ मा, चौथो सबैभन्दा धेरै आर्जन गर्ने तथा सन् २०१६ मा, दोस्रो सर्वाधिक आर्जन गर्ने समूहको रूपमा सूचीकृत गरेको थियो।

उनीहरूको चौथो गिती सङ्गालो "फोर" जारी भए लगत्तै वन डाइरेक्सन अमेरिकी बिलबोर्ड २०० को इतिहासमै जारी गरिएको सबै चारैवटा गिती सङ्गालोहरू शीर्ष स्थानमा परेका थिए। समूहको तेस्रो गिती सङ्गालो "मिड्नाइट मेमोरिज" सन् २०१३ को विश्वव्यापी रूपमा सर्वाधिक बिक्री भएको थियो भने यसले ४० लाख भन्दा बढी प्रतिलिपीहरू बिक्री गर्न सफल भएको थियो।

उनीहरूको ह्वेर वि आर विश्व भ्रमणले मिड्नाइट मेमोरिजलाई प्रवर्द्धन गरेको थियो र उक्त भ्रमण र साङ्गीतिक कार्यक्रम मार्फत समूहले सन् २०१४ मा, सर्वाधिक आर्जन गरेको थियो। यसले अनुमानित २९ करोड अमेरिकी डलर कमाएको थियो र
सन् २०१४ मा, बिलबोर्डले वन डाइरेक्सनलाई वर्ष कलाकारको रूपमा नामकरण गरेको थियो। जनवरी २०१६ देखि, समूह पूर्ण रूपमा निष्क्रिय छन् र समूहका सदस्यहरूले एकल गायकको रूपमा कार्यकाल अगाडि बढाइरहेका छन्। सन् २०२० सम्म, समूहले विश्वव्यापी रूपमा जम्मा ५ करोड रेकर्डहरू बिक्री गरिसकेका छन्।

चलचित्रमा

सन्दर्भ सामग्रीहरू

बाह्य कडीहरू 

 आधिकारिक वेबसाइट
 
 

एरिया पुरस्कार विजेताहरू
ब्रिट पुरस्कार विजेताहरू
अङ्ग्रेजी पप साङ्गीतिक समूहहरू
बेलायती युवा साङ्गीतिक समूहहरू
बेलायती साङ्गीतिक समूहहरू